Gloria

*Gjem den øverste illustrasjonen. Følgende kan sies mens barna får se på den nederste illustrasjonen:*

Her er Min-Suh, Angelica, Mikkel og Bashiir.

De synger og danser sammen!

De er gode venner.

Og de er veldig glade!

Hva er det som gjør deg glad? (…)

*Vis den øverste illustrasjonen.*

Visste du at himmelen ble full av engler

som sang og danset sammen den natten Jesusbarnet ble født?

*Er barna under fire år, kan du hoppe over følgende, og gå rett til sangen.*

Englene sang «ære være Gud i det høyeste

og fred på jorden, blant mennesker som Gud har glede i!»

De feiret at Jesus ble født, og at Gud ville gi fred til alle mennesker gjennom han.

I gudstjenesten pleier vi å synge englenes sang. Vi kaller den «gloria.»

Men hva betyr sangen? Jo, nå skal dere få høre!

*Syng sangen «Klappe for deg» med bevegelser.*

*(Album: Gudstjeneste for de minste. Artist: Supersang. Tekst & melodi: Ellen Tveita)*

Gud, du kom med fred til hvert et sted, til liten og til stor!

Du kom med Jesus til vår jord. Og derfor vil vi:

Klapp, klapp, klappe for deg! (x4)

Gud, du kom med fred til hvert et sted, til liten og til stor!

Du kom med Jesus til vår jord. Og derfor vil vi:

Trom, trom, tromme for deg! (x4)

Tripp, tripp, trippe for deg! (x4)

Dans, dans, danse for deg! (x4)

Yeah!